
CONCLUZII: 


e Securitatea devine din ce în ce mai mult o 
problemă globală. 


e Globalizarea reprezintă principalul fenomen 
care afectează mediul de securitate contem- 
poran prin crearea de riscuri, dar şi de 
oportunităţi pentru Statele lumii. 


e Dimensiunea economică influenţează în mod 
decisiv matricea de securitate globală. 


e Creşte rolul organizațiilor economice trans- 
naţionale devenind din ce în ce mai mult un 
competitor demn de luat în seamă de către 
întreprinderile naţionale. 


e În actualul context, economia naţională 
trebuie să se integreze şi să se ralieze cât mai 
bine la pieţele internaţionale, în cazul Româ- 
niei, în special celei a Uniunii Europene. 


Reprezintă o trăsătură a perioadei actuale faptul că 
„securitatea s-a transformat mai mult decăt oricând într-o 
problemă globală”, globalizarea rămânând „în conti- 
nuare, principalul factor de influență a mediului de secu- 
ritate contemporan, astfel încât trebuie surprinse în mod 
realist şi pragmatic, atât riscurile şi amenințările ce pot 
avea repercusiuni asupra securității naţionale, cât şi 
oportunitățile apărute în urma proceselor complexe 
generate de fenomenul globalizării şi care, exploatate în 
cadrul unor programe coerente, pot contribui la 
dezvoltarea economică a țării”. 

Se apreciază că globalizarea reprezintă „principalul 
fenomen care influențează mediul de securitate contem- 
poran, creând atât oportunități, cât şi noi riscuri şi 
ameninţări. În acest mediu, nici un stat nu se poate izola 
sau rămâne neutru, nici un stat nu este la adăpost şi nici 
unul nu trebuie să rămână în afara proceselor globale. 


Securitatea internaţională tinde tot mai mult să-şi 
manifeste caracterul indivizibil, iar comunitatea interna- 
țională este tot mai conştientă de răspunderile ce îi revin. 
Principial, globalizarea profilează o şansă reală de 
dezvoltare economică pozitivă, aptă să creeze prospe- 
ritate, dar înscrierea pe această tendință nu este o 
certitudine garantată pentru fiecare țară; ea depinde de 
capacitatea statelor de a exploata aceste oportunități, 
provocările inerente globalizării crescânde a economiei 
mondiale sunt numeroase, iar temerile legate de efectele 
acesteia pot fi întemeiate, este tot pentru că, în caz 
contrar, cel mai mare risc pentru o ţară este acela de a 
rămâne în afara proceselor globalizante pozitive”. 

De asemenea, este exprimată opinia potrivit căreia 
„Chiar dacă este atât de adevărat, în ultimă instanţă, 
globalizarea se impune ca un proces obiectiv, susținut de 
realitatea schimbărilor tehnologice şi economice curente 

şi nu poate fi asimilată nicidecum cu o politică, care să 
poată fi apreciată ca bună sau rea şi care să poată fi, ca 
atare, acceptată sau respinsă”. 

Dimensiunea economică, parte a componentei multidi- 
mensionale de securitate a „matricei de securitate” influ- 
ențează în mod decisiv trăsăturile mediului de securitate 
actual caracterizat în principal de „dispariția distincţiei 
dintre intern şi extern”. Devenită axiomă unanim accep- 
tată în lucrările de specialitate aprecierea faptului că „eco- 
nomia competitivă şi performantă — pilon al securităţii 
naţionale” reprezintă mijlocul absolut necesar ţării noas- 
tre „pentru a-şi gestiona riscurile, amenințările şi vulne- 
rabilitățile cu care se confruntă”, motiv pentru care 
„România trebuie să dispună de resurse, forțe şi mijloace 
proprii”. 

Asigurarea acestor resurse, depinde de nivelul de 
competitivitate a economiei naționale. Este recunoscută 
opinia potrivit căreia „la nivelul statelor, competitivitatea 
şi eficiența sunt date de gradul în care acestea reuşesc să 
îşi utilizeze optimal resursele”!”. În acest sens se constituie 
şi considerația potrivit căreia „un alt element care 
ilustrează gradul de competitivitate al unei societăţi este 
dat de modul în care aceasta reuşeşte să utilizeze resursele 
disponibile astfel încât să reducă nivelul amenințărilor, 
riscurilor şi a vulnerabilităţilor la care este supusă”! 

Competitivitatea unei economii naționale este influ- 
ențată în mod decisiv de faptul că „concomitent, se mani- 
festă şi un alt fenomen: afirmarea pe scena mondială a 
unor entități altele decât statele”!?, astfel încât „provo- 
cările induse de procesul globalizării, suprapunerea 
acestuia cu tendințele spre regionalizare şi fragmentare 
generează noi tensiuni şi factori de risc. Multiplicarea 
continuă a numărului de entităţi ce acţionează pe scena 
globală prin afirmarea actorilor non-statali conduce la 
creşterea complexităţii procesului de luare a deciziilor în 
politica externă şi de securitate a statelor”!>. 

O categorie importantă de entități nonstatale îl 
reprezintă „intreprinderile transnaţionale care sunt siste- 
me economice dezvoltate din trusturi sau corporaţii 
internaționale anterioare sau create în perioada ultimelor 
decenii, care constau din active tangibile şi intangibile — 
capital investit în producția de bunuri şi/sau servicii, 
capacități de cercetare-dezvoltare, tehnologii avansate, 
modalităţi şi practici de organizare şi management, 
legături comerciale - desfăşurate şi deținute în țara de 
origine şi în alte ţări. Aceste sisteme sunt mari congl- 
omerate cu o geografie proprie. Ele cuprind firmele-mamă 
şi filialele din ţara de origine şi din alte ţări. Oricare 
dintre aceste componente de bază poate să fie formată de 
mai multe întreprinderi, nu de una singură. 

Sistemele de întreprinderi transnaţionale generează 
nu numai bunuri şi servicii, ci şi capital bănesc pentru 
investiții, noi tehnologii, capacități de inovaţie şi de 
instruire a forței de muncă pentru utilizarea tehnologiilor, 


practici de organizare şi gestionare proprii — toate 
îndreptate spre sporirea potenţialului concurenţial, a 
profitabilității întreprinderilor şi a întregului sistem. Un 
asemenea sistem nu este închis, ci se află în interacțiune şi 
relaţii de schimb cu sistemele altor întreprinderi transna- 
tionale şi cele din țările-gazdă”!?. 

Dezvoltarea economiei globale astăzi este puternic 
influenţată „de acțiunile întreprinderilor transnaţionale. 
Ele sunt actorii principali pe scena lumii şi principalii 
factori ai concurenţei economice a unei păr” 

Şi în tările aflate în Europa de Est, societățile 
transnaționale îndeplinesc „un rol extrem de important în 
ceea ce priveşte crearea cadrului competițional pe piețele 
țărilor respective. Prin colaborarea cu firmele locale, 
întreprinderile transnaționale transferă principalele valori 


corporative, tehnologie şi know-how, jucând un rol impor- 
>>16 


Un reputat specialist în economie globală apreciază că, 
în general, societăţile transnaţionale (corporaţiile) „dețin 
un loc principal în răspândirea avantajelor globalizării în 
țările în curs de dezvoltare, contribuind la creşterea 
nivelului de trai din multe regiuni de pe glob. Corporaţiile 
au făcut posibilă pătrunderea pe pieţele din ţările 
industrializate avansate a produselor din ţările în curs de 
dezvoltare; capacitatea corporațiilor moderne de a le 
comunica aproape imediat producătorilor ce anume 
doresc consumatorii internaţionali a reprezentat un avan- 
taj enorm pentru ambele părți. Corporaţiile au fost agenții 
transferului de tehnologie de la ţările industrializate 
avansate la ţările în curs de dezvoltare, contribuind la 
micşorarea decalajelor din perspectiva resurselor. Corpo- 
rațiile au creat locuri de muncă şi au stimulat creşterea 
economică a naţiunilor în curs de dezvoltare, au adus în 
țările dezvoltate mărfuri contribuind astfel la scăderea 
inflaţiei şi a ratei dobânzilor”. 

Activitatea desfăşurată de societățile transnaționale le 
situează în centrul globalizării, acestea putând fi „învino- 
vățite pentru multe dintre laturile ei negative, dar pot fi 
creditate şi pentru multe dintre realizările sale. Nu ne 
punem problema dacă globalizarea în sine este bună sau 
rea, ci cum putem să o remodelăm astfel încât să 
funcţioneze mai bine...”'’ 

Toate aceste realității conduc la aprecierea potrivit 
căreia „globalizarea defineşte gradul de interacțiune 
dintre state, semnificația granițelor şi realitatea care 
desparte actorii naționali. Nu există îndoială că aceasta 
este o parte a globalizării. O altă semnificație a globa- 
lizării este aceea de fenomen al dezvoltării, ca proces 
natural intern de schimbare a statelor. Prin urmare, 
globalizarea poate fi înțeleasă ca o expresie a profundelor 
transformări ce au avut loc în ultimul deceniu în interiorul 
statelor, cât şi în relațiile dintre state. Acestea ne fac să 
gândim nu la dispariția sau la retragerea statului, ci la 
schimbarea funcționalității sale: statele încă există, deşi 

fac lucruri diferite, fac unele lucruri mai puţin bune decât 
obișnuiau să facă, dar în schimb îşi asumă noi respon- 
sabilităţi. Prelungirea acestui argument este că, în chiar 
era globalizării, atât statele, cât şi un sistem statal 
continuă să existe”. Dar, ca fenomen al dezvoltării, pro- 
cesul de globalizare „creează un imens profit şi conduce la 
acumularea unor bogății materiale apreciabile” 

În cadrul procesului globalizării un factor extrem de 
important îl reprezintă „consolidarea influenței UE în 
lume, creşterea rolului său global care constituie un 
interes major pentru România. Pentru fara noastră, 
apartenența la Uniunea Europeană reprezintă o garanţie 
suplimentară pentru securitate şi prosperitate. Ratificarea 
Tratatului de la Lisabona semnifică parcurgerea unei 
etape importante a unui proces cu o istorie unică, oferind 
Uniunii instituții modernizate şi metode de lucru opti- 
mizate capabile să răspundă provocărilor generate de o 
lume internaţională în reaşezare. UE este din ce în ce mai 
mult un actor mondial, acțiunile sale având impact în 
domenii foarte importante pentru stabilitatea interna- 
țională. Valorile sale fundamentale constituie baza rela- 
țiilor sale externe, plecând de la convingerea că demo- 
crația, respectarea drepturilor omului sau un nivel ridicat 
de trai sunt obiective valabile în întreaga lume”?! 

Astfel, se poate estima că, „in perioada actuală, riscu- 
rile la adresa securităţii sunt de natură nemilitară şi, mai 
ales, internă, manifestându-se, în special, în domeniile 
economic, financiar, social şi ecologic. Perpetuarea şi 
conjugarea unor vulnerabilităţi existente în aceste domenii 
pot afecta însă securitatea ţării, generând efecte interde- 
pendente, difuze, multi-direcţionale, care impun modalităţi 
de prevenire şi acțiune adecvate şi flexibile. Neglijarea, 
amplificarea ori acumularea necontrolată a acestor 
vulnerabilități pot să creeze instabilitate şi să conducă la 
transformarea lor în riscuri la adresa securităţii”? 

Economia națională activând într-un mediu al 
interdependenţelor sporite, în opinia noastră - este absolut 
necesar să aibă ca scop fundamental al managementului 
strategic economic (MSE) — pentru etapa actuală - 
integrarea tot mai avantajoasă pe pieţele internaţionale de 
bunuri şi servicii, cât şi de capital care determină în mod 
decisiv securitatea economică a României. 

Principalele elemente de management strategic 
economic (EMSE) care considerăm că pot soluţiona 
pozitiv problematica realizării scopului fundamental al 
MSE mai-sus enunțat sunt: 

1. Folosirea posibilităţilor oferite de globalizare 
pentru promovarea intereselor economice ale României 
prin identificarea căilor de acces prin care comerțul 
exterior poate contribui la accelerarea dezvoltării econo- 
mice, impulsionând economia reală. Este necesar adop- 
tarea unui mod de gândire global în MSE a României 
pentru evitarea efectelor negative ale comerțului interna- 
tional, cu implicaţii imediate asupra economiei naţionale. 

2. Un important EMSE îl reprezintă eliminarea lohn- 
ului. Perpetuarea şi în viitor a unor exporturi prevalent în 
materii prime sau a mărfurilor cu un nivel redus de 
prelucrare va avea ca efect crearea unei stări de vulnera- 


bilitate a economiei româneşti prin deficitele comerciale 
din ce în ce mai mari care se vor acumula. 

3. Se constituie ca EMSE necesitatea susţinerii respe- 
cializării României pe pieţele internaţionale aflate într-o 
acerbă concurență printr-un efort de restructurare continuă. 
Orientarea cu eficiență a proceselor economice necesare 
îndeplinirii acestui EMSE este condiționată de redefinirea 
domeniilor producţiei materiale şi ale cercetării, în care 
România trebuie să dobândească avantaj competitiv. 
Atenuarea şi eliminarea treptată a decalajelor în domeniul 
productivităţii, randamentului şi eficienței ar permite 
obţinerea de performanţe pozitive a economiei naționale în 
competiția dură pe plan mondial a capacităţilor economice 
naționale (tehnice şi de capital social). Nesoluţionarea 
problemelor legate de competitivitate a economiei națio- 
nale, va duce la adâncirea decalajelor dintre țara noastră şi 
țările dezvoltate, la o stare de vulnerabilitate generală a 
economiei. 

4. Esenţial pentru performanţele în viitor a com- 
plexului economic național îl reprezintă EMSE care 
constă în promovarea unui model economic bazat şi 
orientat spre producţie, prin respingerea categorică şi 
sistematică a modelului de capitalism speculativ. Poten- 
țialul economic influențează în mod decisiv interacțiunea 
unei economii cu ceilalți actori din economia mondială. 

5. Soluţia imperios necesară în vederea eliminării 
sau atenuării elementelor de risc din economia românească 
cu impact major asupra asigurării şi creşterii stabilității 
macroeconomice capabilă să ofere un grad de certitudine 
dezvoltării ţării noastre îl reprezintă susținerea unui EMSE 
materializat prin realizarea unor ritmuri înalte de creştere 
economică de către economia națională. 

6. O componentă importantă a MSE este reprezentată 
de identificarea şi promovarea căilor şi metodelor 
specifice unui EMSE care să aibă ca efect amplificarea 
efectelor pozitive ale activității STN-urilor în România 
printr-un parteneriat public-privat judicios susținut printr-o 
legislație adecvată şi prin oferirea de facilități comerciale 
ori prin sprijin financiar şi material direct se poate 
influența activitatea STN-urilor în România în favoarea 
statului român. 

Astfel, STN-urile por deveni un factor principal al 
unui EMSE: 

- de susținere a activităţilor de cercetare-dezvoltare şi 
de extindere a acestora şi a rezultatelor acestora prin 
generalizarea efectelor de antrenare, a transferurilor 
tehnologice şi de cunoştinţe manageriale; 

- prin folosirea posibilităților şi a resurselor de finan- 
tare a STN-urilor în condiții avantajoase pentru economia 
naţională în scopul intensificării proceselor de producţie; 

- organizarea în condiții mai bune a exporturilor prin 
folosirea legăturilor de pe pieţele internaţionale ale STN- 
urilor şi a segmentelor acestora pe piețele internaţionale; 
folosirea pieţelor de desfacere a STN-urilor pentru promo- 
varea produselor româneşti cu ajutorul STN- urilor şi în 
scopul eliminării tendințelor negative şi oscilaţiilor în 
manifestarea cererii şi ofertei pe plan internaţional prin 
valorificarea posibilităților STN-urilor pentru diferitele 
categorii de mărfuri; 

- evitarea efectelor negative de monopol; 

- creşterea atractivității României printr-un parteneriat 
activ între statul român şi STN-uri. 

7. Dezvoltarea factorilor de producție în consonanță cu 
dezideratele cantitative şi calitative în planul evoluţiilor 
globale constituie un EMSE esențial pentru direcționarea 
efortului de edificare a unui complex economic național 
eficient, pe baze realiste, sub dictatul regulilor comune pe 
plan global şi anume cele ale cererii şi ofertei, ale concu- 
rentei, ale preţurilor internaţionale prin crearea (cel puţin) 
a unui holding românesc ca instrument de promovare a 
intereselor economice naționale. 

Crearea, susţinerea şi dezvoltarea holdingului româ- 
nesc reprezintă o cale pentru crearea unei economii naţio- 
nale puternice, deziderat care are la bază realitatea care 
demonstrează că puterea economică şi competitivitatea 
unui complex economic naţional este strâns corelată cu 
numărul de companii care au reuşit să se impună pe pieţele 
internaționale, transformându-se apoi în corporații multi- 
naționale. În general, competitivitatea anumitor sectoare 
economice este şi mai mult dependentă de activitatea 
internaționalizată a companiilor care activează în cadrul 
aceluiaşi sector. 

8. O importanță deosebită în ansamblul economiei 
naționale o reprezintă EMSE constând în promovarea 
unui management financiar flexibil, adecvat la realităţile 
şi necesitățile economiei naționale. 

Astfel, se constituie ca ansamblu de măsuri specific 
acestui tip de EMSE: 

- asigurarea unei căi importante de dezvoltare a 
economiei naționale prin valorificarea fluxurilor investițio- 
nale directe. Valorificarea mai bună a potențialului de 
membru UE prin îmbunătățirea accesului la ISD permițând 
o integrare mai eficientă în circuitele economice şi 
financiare ale UE - întrucât UE deține stocul actual de 
ISD cel mai important. Acumularea înaltă de ISD/cap de 
locuitor ar influenţa pozitiv şi consacra rolul țării noastre 
de pol receptor de stocuri de ISD, ceea ce ar mări volumul 
fluxurilor de ISD în România. 

- monitorizarea în general a fluxurilor financiare în 
scopul identificării oportune a capitalurilor speculative 
care pot constitui un factor de risc la adresa securității 
financiare a ţării în scopul asigurării oportune a posi- 
bilităţii de contracarare a acțiunii negative a acestora; 

- menţinerea unor ritmuri înalte de creştere presupune 
deteriorarea severă a balanței comerciale care se constituie 
ca o amenințare majoră pentru economia națională prin 
generarea unei situații de deficit a contului curent 
impunând ca necesitate stringentă echilibrarea balanței de 
plăţi externe. Întrebuinţarea ca sursă majoră de finanţare, 
în afara investiţiilor străine (fluxuri autonome) a împru- 
muturilor externe (fluxuri compensatorii) generează un alt 
risc major pentru securitatea financiară a țării prin posi- 
bilitatea incapacitătii potenţiale de a prelungi datoriile pe 
termen mediu şi lung din surse private ajunse la scadenţă 
care la rândul ei are ca efect scurgerea din depozite a 
valutei din sistemul bancar şi ieşirea acesteia din România. 

9. Scopul final al integrării în ordinea economică 
mondială îl reprezintă înlăturarea inegalităţilor procesului 


de distribuție şi al circulației capitalurilor, în general al 
resurselor ca şi mijloacele de punere a acestora în lucru şi 
astfel, prin materializarea acestui important EMSE, lăr- 
girea premiselor necesare dezvoltării intensive a factorilor 
de producție naţionali. 

10. Aflată într-o epocă a insecurității strategice — 
stadiul actual de dezvoltare al globalizării este dominat de 
incertitudine. O cale de gestionare eficientă a elementelor 
de incertitudine care domină economia mondială, în sensul 
menținerii unui nivel de risc acceptabil a factorilor de risc 
ai economiei naționale o poate oferi promovarea formelor 
moderne de economie, iar în cadrul acestora a soluțiilor 
recomandate de ştiinţă şi tehnologie. 

Ca membrii ai comunităţii euroatlantice, „românii se 
bucură de aceleaşi oportunităţi şi sunt afectaţi de aceleaşi 
riscuri şi ameninţări ca şi aliaţii şi partenerii noştri” 

În această perioadă, „dimensiunea nonmilitară a 
securității a câştigat teren în fața celei militare. Motivul 
este simplu, fiind evocat deseori în studiile de securitate: 
conştientizarea faptului că odată cu sfârşitul Războiului 
Rece, amenințarea militară de mare amploare s-a 
diminuat, ea fiind înlocuită de noi riscuri, pericole şi 
amenințări de natură politică, economică, socială, 
ecologică”. De aceea, „riscurile şi amenințările pe care 
statele vor trebui să le gestioneze vor fi din ce în ce mai 
interdependente, transnaţionale şi complexe în substanța 
lor, ceea ce va presupune multiple formule de cooperare 
internațională, bilaterale, multilaterale, regionale sau 
chiar globale”. O vulnerabilitate majoră „a lumii contem- 
porane rezidă în raportul dintre tendinţele dezvoltării 
accelerate ştiinţifice şi economice (tendinţe de mondia- 
lizare) şi sistemele sociale, politice şi instituționale în 
lentă prefacere. Capacitatea de a gestiona (stăpâni) 
schimbarea la nivelurile local, naţional, regional şi 
mondial în economie, societate, politică şi în plan spiritual 
se conturează drept principalul factor de succes/insucces 
al acțiunii umane” 

Din domeniile tehnologiei şi a economiei, globalizarea 
„se revarsă tot mai puternic în cele mai variate domenii 
ale vieţii sociale: raporturi politice, sociale, demografice, 
de mediu, militare, cultură, religie, civilizaţie, mentalități 
etc. Fiind un proces prin care lumea tinde să devină un 
spațiu unic, globalizarea este fie contestată (de conser- 
vatori), promovată în mod curajos (de liberali), ca 
„instrument ” al prosperității universale, păcii şi libertăţii, 
fie tratată ca pe un pericol din unghiul supra-terito- 
rialității şi dimensiunii planetare a relaţiilor sociale (de 
critici). 

Ea creează deopotrivă oportunităţi şi vulnerabilități 
pentru oricare entitate socială. Astfel, cea mai mare parte 
a prosperității mondiale şi îmbogățirea standardului de 
viață din ultimii ani derivă din expansiunea comerțului 
global, investiţiilor, informaţiilor şi tehnologiei. De ase- 
menea, globalizarea a ajutat la progresul democraţiei prin 
extinderea „pieței de idei” şi a idealurilor de libertate. 
Aceste noi fluxuri comerciale de investiţii, informaţii şi 
tehnologie, transformă securitatea naţională. Globalizarea 
ne-a expus la noi provocări, a schimbat modul în care cele 
vechi aduceau atingere intereselor şi valorilor noastre, 

dar în aceeaşi măsură a îmbunătăţit vizibil capacitatea 
noastră de a răspunde”. 

Disocierea netă între evoluțiile din mediul intern şi cel 
internațional „este tot mai greu de făcut, în contextul 
acțiunii conjugate şi întrepătrunderii unor procese care 
pot crea condiţii favorabile pentru apariția, previzibilă sau 
nu, a unor riscuri la adresa securității naţionale. Accen- 
tuarea interdependenţelor multiple între state, globali- 
zarea şi liberalizarea schimburilor de orice fel — de la cele 
comerciale, la cele informaţionale — fac tot mai dificilă 
asemenea disociere într-un mediu globalizat, în care 
riscurile interne şi cele externe pot fi generate şi se 
potențează în mod reciproc” 

De aceea, pare a fi mai pertinentă aprecierea că 
„transformările care stau sub semnul globalizării cres- 
cânde a economiei mondiale creează condiţii pentru 
creşterea şi dezvoltarea economică şi noi alternative 
pentru atingerea acestor obiective, dar, că acestea ridică 
în acelaşi timp şi numeroase sfidări la adresa tuturor 
statelor, deopotrivă dezvoltate, în curs de dezvoltare sau în 
tranziţie. După cum, la fel de pertinentă pare a fi opinia 
acelor analişti care consideră că viitorul integrării 
globale va depinde — aşa cum a depins şi în trecut — de 
forța beneficiilor percepute şi de capacitatea câştig- 
ătorilor de a-şi susține cauza în termeni politici, de 
succesul în construirea unor structuri instituționale — 
interne şi internaţionale — care să corespundă obiectivului 
de gestionare a unei varietăţi de fluxuri între ţări şi, nu în 
ultimul rând, de politicile de natură să pregătească ţările 
în vederea  înfruntării provocărilor derivând din 
deschiderea economică mai mare” 

Importanța construirii unor structuri instituționale 
adecvate realităților perioadei de acum este subliniată şi de 
alt cunoscut autor. Astfel, se susține că „globalizarea a 
fost inegală. Dezvoltarea instituţiilor noastre interna- 
tionale nu a ţinut pasul cu dezvoltarea piețelor financiare 
internaționale, iar aranjamentele noastre politice au 
rămas în urma globalizării economiei”. Şi „mai direct 
spus, cei ce elaborează politicile economice au înţeles 
greşit modul în care pieţele financiare funcționează de 
fapt, în timp ce instituţiile internaţionale cu rol de 
conducere nu au reuşit să țină pasul cu integrarea sporită 
a activității economice globale. Crizele vor continua să 
lovească sistemul financiar internaţional atâta vreme cât 
nu se face o reformă de fond”. 

Problema esențială în discuția despre globalizare „este 
aceea a moralei şi justiţiei în cadrul noii ordini interna- 
tionale, şi nu aceea a beneficiilor libertăţii comerțului, pe 
care atât țările bogate şi cele sărace le recunosc căutând, 
în acelaşi timp, să cucerească o parte cât mai mare a 
pieței internaţionale. Dovezile în legătură cu costurile 
prea mari, în special din punct de vedere social, impuse de 
globalizare şi cu beneficiile prea mici ale acesteia sunt 
contradictorii şi interpretabile, deoarece se referă la 
fenomene diferite, iar rezultatele sunt deschise unor 
interpretări la rândul lor diferite, chiar contradictorii, în 
funcţie de anumite interese şi de obiectivitatea relativă a 
analizei efectuate”. Astfel, „se impune, ca o condiție 
esenţială a avansării procesului de globalizare, asigu- 


rarea unei „fețe umane” a acestuia, reorientarea globa- 
lizării prin umanizarea sa, punerea fiinţei umane, cu 
întregul său bagaj de nevoi spirituale, temeri şi suscepti- 
bilități, în centrul acestui proces"? De aceea, „într-o lume 
complexă, dinamică şi conflictuală, aflată în plin proces 
de globalizare, înţelegerea profundă a tendinţelor majore 
de evoluție a lumii şi a modului în care fiecare ţară are 
şansa să devină parte activă a acestui proces este o 
condiţie esenţială a oricărui progres. Egal importantă — şi 
deopotrivă esenţială — este cunoaşterea, înțelegerea şi 
evaluarea corectă a proceselor interne, a gradului de 
coeziune socială, a capacității de mobilizare pentru 
realizarea unor astfel de proiecte naţionale”*. 

Astfel „reducerea influenţei riscurilor la adresa 
securității, printr-o postură activă în domeniul prevenirii 
conflictelor şi gestionarea crizelor, vor constitui coordo- 

nate permanente ale politicii de securitate a României”. 

PROPUNERI: 


V Susținerea efortului de înţelegere a tendintelor actuale de evoluţie la nivel 
global şi regional pentru a fi capabili să materializăm toate oportunitățile care 
apar datorită globalizării dar şi pentru a fi capabili să contracarăm riscurile şi 


amenințările inerente acestuia. 


Orientarea politicii de securitate a României în sensul reducerii riscurilor şi 


amenințărilor la adresa țării noastre. 


Construirea unor structuri instituţionalizate potrivite şi ajustabile noilor 
cerințe datorate permanentelor modificări de pe scena europeană. 
Sincronizarea elementelor interne cu cele internaţionale cu efect direct asupra 
dezvoltării, prosperității şi bunăstării Statului şi cetățenilor români. 

